
CASA  CORPULUI  DIDACTIC  CĂLĂRAŞI
Str. Sloboziei, nr.28, Călărași, județul Călărași

Tel./Fax : 0242.312.793

e-mail : ccd_calarasi@yahoo.com ;
http://www.ccdcalarasi.ro 

Către toate unitățile de învățământ din județul Călărași,   

În atenția Doamnei/Domnului Director și a Comisiei pentru formare și dezvoltare în cariera didactică (fostă CMDFCD) 
CALENDARUL ACTIVITĂȚILOR de echivalare în credite profesionale transferabile al Comisiei pentru formare și dezvoltare în cariera didactică la nivelul unităților școlare din județul Călărași  
și al Casei Corpului Didactic Călărași

(Aplicarea prevederilor cadrului normativ, 
conform OME nr. 4224 din 06.07.2022)


Pentru organizarea activității de echivalare a creditelor profesionale transferabile din unitățile de învățământ de la nivelul judeţului Călărași și a Casei Corpului Didactic Călărași, în conformitate cu   OM 4224/2022, vă recomandăm să respectați următorul Calendar al activităților de echivalare în credite profesionale transferabile al Comisiei pentru formare și dezvoltare în cariera didactică (fostă CMDFCD). 

1. În perioada 2 septembrie 2024 - 15 octombrie 2024, personalul didactic, personalul de conducere, de îndrumare și de control depune la secretariatul unității de învățământ, în care este încadrat în anul școlar 2024-2025 sau în care are norma de bază, cererea și un dosar care va conține copii, în conformitate cu originalul, ale diplomelor/atestatelor/adeverințelor care certifică participarea la formele de organizare a formării continue pentru care solicită echivalarea în credite profesionale transferabile, asumate prin semnătură. 

2. În perioada 15 octombrie – 15 noiembrie 2024, Comisia pentru formare și dezvoltare în cariera didactică din cadrul unității de învățământ va analiza dosarele depuse, conform procedurilor precizate în OM 4224/2022: 
a) Documentele prevăzute în Anexa nr. 1, din Procedura specifică privind recunoașterea și echivalarea în credite profesionale transferabile a competențelor dobândite în cadrul programelor pentru abilitare funcțională 
b) Documentele prevăzute în Procedura specifică privind recunoașterea și echivalarea în credite profesionale transferabile a competențelor dobândite în cadrul programelor pentru dezvoltare profesională continuă complementare 

În cazul în care sunt depuse documente care atestă participarea cadrelor didactice la cursuri complementare  naționale, se verifică dacă denumirea 

programului de formare se regăsește în listele actualizate la data de 25 iunie 2024, precum și la data de 31 mai 2023. Pentru programele complementare internaționale, Comisia pentru formare și dezvoltare în cariera didactică din cadrul unității de învățământ realizează dosarul prevăzut în procedura mai sus menționată. (Anexele 1-4). 

3. În perioada 2 - 15 decembrie 2024, Comisia pentru formare și dezvoltare în cariera didactică, din cadrul unității de învățământ, va elibera adeverințele prin care se recunosc și se echivalează în credite profesionale transferabile competențele dobândite prin participarea la programe pentru abilitare curriculară (Anexa nr. 3 din Procedura specifică privind recunoașterea și echivalarea în credite profesionale transferabile a competențelor dobândite în cadrul programelor pentru abilitare funcțională) 

4. Până la 15 octombrie 2024, Comisia pentru formare și dezvoltare în cariera didactică, din cadrul unității de învățământ, va depune dosarul în vederea echivalării în credite profesionale transferabile a cursurilor complementare naționale și/sau internaționale, în format letric, la sediul Casei Corpului Didactic Călărași și scanat, în format pdf. (Anexa 2 se atașează și în format editabil), pe adresa de e-mail Sibiu ccd_calarasi@yahoo.com  

5. În perioada 15 octombrie - 15 noiembrie 2024, va avea loc analiza dosarelor depuse în cadrul Comisiei pentru formare și dezvoltare în cariera didactică, constituite la nivelul Casei Corpului Didactic Călărași, pentru recunoașterea și echivalarea în credite profesionale transferabile a competențelor dobândite de cadrele didactice prin participarea la programe complementare. 

6. În perioada 16 noiembrie - 10 decembrie 2024, Comisia pentru formare și dezvoltare în cariera didactică din cadrul Casei Corpului Didactic Călărași va emite și va transmite, în format electronic, pe adresele de e-mail ale unităților școlare care au depus dosare de echivalare, adeverințele prin care se recunosc și se echivalează în credite profesionale transferabile competențele dobândite prin participarea la programe complementare naționale și/sau internaționale. 

7. În perioada 1 noiembrie – 15 decembrie 2024, Comisia pentru formare și dezvoltare în cariera didactică din fiecare unitate școlară va centraliza și va elibera adeverințe de obținere a numărului total de credite profesionale transferabile doar cadrelor didactice care la 31 august 2024 au 

încheiat un interval legal prevăzut de 5 ani consecutivi de activitate didactică, calculat de la data obţinerii definitivării în învăţământ. (Anexa 1, Anexa 2, Anexa 3, Anexa 4) din Procedură specifică privind operaționalizarea reglementărilor metodologice cu privire la acumularea de către cadrele didactice a 90 de credite profesionale transferabile) 

8. Până cel târziu în data de 15 ianuarie 2025, se va transmite Anexa 5, către CCD Călărași

! ANEXA 5 se completează doar pentru cadrele didactice care la 31 august 2024 au încheiat un interval legal prevăzut de 5 ani consecutivi de activitate didactică, calculat de la data obţinerii definitivării în învăţământ.

